पंधाना विधायक पति नवलसिंह पर केस दर्ज
पंधाना विधानसभा क्षेत्र की विधायक योगिता बोरकर के पति नवलसिंह बोरकर के विरुद्ध मोघट पुलिस थाने में सोमवार रात मारपीट, गाली-गलौज व जान से मारने की धमकी का केस दर्ज किया। आरोपी नवलसिंह खबर प्रकाशित होने से नाराज था।
सोमवार रात भाजपा के नवनिर्वाचित जिला अध्यक्ष हरीश कोटवाले के घर से लौटते समय आरोपी ने भास्कर के सिटी रिपोर्टर प्रशांत शर्मा के साथ गाली-गलौज, मारपीट व जान से मारने की धमकी दी। घटना के बाद प्रशांत ने अपने साथियों के साथ मोघट पुलिस को शिकायत की। पुलिस ने आरोपी के विरुद्ध धारा 294, 323, 506 के तहत प्रकरण दर्ज किया। आरोपी नवलसिंह पहले ही थाना मोघट के अपराध 601/14 में अब तक फरार है। पुलिस ने उसे कई बार मौखिक व लिखित सूचना दी। प|ी के विधायक और खुद के रसूख के कारण पुलिस उसे एक साल बीत जाने के बाद भी गिरफ्तार नहीं कर पाई। मोघट टीआई अनिल शर्मा ने बताया आरोपी को पुराने प्रकरण में पेश होने के लिए कई बार बीट प्रभारी द्वारा सूचना दी लेकिन इस बार उसे जल्द ही गिरफ्तार कर कोर्ट में पेश करेंगे।
bho_Deva hin_Deva hin_Deva